Diari Oficial de la Generalitat Valenciana


Sumari del DOGV 4109, del 18-10-2001 (2001/9638)

Notificació de la Resolució de 13 d'agost de 2001, del director de l'Àrea de Producte de l'Agència Valenciana del Turisme, dictada en l'expedient de baixa de l'establiment hoteler Pensión San Vicente de València.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4109

Data del DOGV
:   18-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9638


Organisme emissor
:   Agència Valenciana del Turisme

Tipus de document
:   Anunci

Notificació de la Resolució de 13 d'agost de 2001, del director de l'Àrea de Producte de l'Agència Valenciana del Turisme, dictada en l'expedient de baixa de l'establiment hoteler Pensión San Vicente de València. [2001/F9638]
  
Per no haver estat possible notificar de forma personal i directa, a l'interessat, la Resolució del director de l'Àrea de Producte de l'Agència Valenciana del Turisme, de data 13 d'agost de 2001, dictada en l'expedient de baixa de l'establiment Pensión San Vicente, és procedent la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 14 de setembre de 2001.- El director de l'Àrea de Producte: Víctor Yepes Piqueras.
  
«Vista la proposta de baixa d'ofici efectuada pel Servei Territorial de Turisme de València de l'establiment hoteler San Vicente, situat a València, carrer de Sant Vicent, 57-2-3, la signatura d'identificació del qual és HV-153.
  
Tenint en compte que:
  
1. Realitzades diverses visites per la Inspecció del Servei Territorial de Turisme de València, es comprova que segons els esbrinaments practicats entre el veïnat es desprén que fa aproximadament quatre anys que va desaparéixer l'establiment, i per tant no s'exerceix l'activitat.
  
2. Complit el tràmit d'audiència previst en l'article 84 de la Llei de Règim Jurídic de les Administracions Públiques i del Procediment Administratiu Comú, l'interessat no ha presentat al·legacions.
  
Fonaments de dret
  
Primer. L'article 4 de la Llei 3/1998, de 21 de maig, de Turisme de la Comunitat Valenciana, estableix que es consideren establiments turístics els locals o instal·lacions oberts al públic i condicionats de conformitat amb la normativa aplicable si pertoca, en què les empreses turístiques presten algun o alguns dels seus serveis.
  
Segon. L'article 1.1 del Decret 153/1993, de 17 d'agost, regulador dels establiments hotelers a la Comunitat Valenciana, estableix que queden subjectes a aquest decret les empreses i establiments que, dins de l'àmbit territorial de la Comunitat Valenciana, es dediquen a prestar de forma professional i habitual allotjament mitjançant preu, d'acord amb les especificacions que es determinen en aquesta norma i les disposicions que la despleguen, tinguen o no altres serveis de caràcter complementari, i que s'anomenaran establiments hotelers.
  
Tercer. L'article 29 del mencionat decret estableix que el titular de tot establiment hoteler està obligat a comunicar a l'administració turística el període de funcionament.
  
Tot tancament d'un establiment hoteler dins d'aquest període de funcionament haurà de ser comunitat, així mateix, a l'administració turística en el termini dels 15 dies següents a haver-se produït, indicant-ne la causa i durada. Quan aquesta excedisca de nou mesos produirà la baixa de l'establiment, i el titular haurà de sol·licitar la reobertura amb l'aportació dels documents, dels assenyalats en l'article 26, que la justifiquen.
  
Quart. L'article 84 de la Llei 30/1992, de 26 de novembre, estableix que es concedirà tràmit d'audiència als interessats, si és el cas als seus representants, i que en un termini no inferior a 10 dies ni superior a 15 podran al·legar i presentar els documents i justificants que consideren pertinents.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV, de 28 de març de 1996), resolc:
  
Donar de baixa en el Registre General d'Empreses, Establiments i Professions Turístiques de la Comunitat Valenciana com a establiment turístic la Pensión San Vicente, situada a València, amb signatura d'identificació HV-153.
  
El que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Contra la present resolució, que no posa fi a la via administrativa, podrà interposar-se recurs d'alçada davant del president executiu de l'Agència Valenciana del Turisme, en el termini d'un mes, comptador des de l'endemà de la notificació d'aquesta, de conformitat amb el que estableixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.